વધુમાં મુખ્યમંત્રીએ જણાવ્યું કે 1000 રૂપિયાની ટોકન કિંમતે જે ટેબ્લેટ આપી રહ્યા છે તેની 30 કરોડ જેટલી રકમ પણ યુવા વિદ્યાર્થીઓના હિતમાં જ સરકાર ઉપયોગ કરશે. આ રકમથી ઉચ્ચ શૈક્ષણિક સંસ્થાઓના કેમ્પસ વાઇ-ફાઇ કરાશે અને ડિઝીટલ ક્લાસરૂમનું નિર્માણ થશે. સાથે જ ઇ લાઇબ્રેરીની સુવિધા પણ સુદ્રઢ કરવામાં આવશે. આ પ્રસંગે નાયબ મુખ્યમંત્રી નીતિન પટેલે જણાવ્યું કે ચાલુ વર્ષે બજેટમાં રૂ. 25000 કરોડનું બજેટ શિક્ષણ માટે ફાળવાયું હતું. ગુજરાત શિક્ષણ ક્ષેત્રે આંતરાષ્ટ્રીય કક્ષાનું હબ બને તે માટે સરકાર પ્રયાસો કરી રહી છે તેમ પણ નીતિનભાઇએ કહ્યું હતું.